
Njimpenna ieu s. k.
oelah dilalaworakeun,
margi seueur ajat

TABLEG-MODEL.
Anoe geus djadi kabiasaan ari tabligh
mah nja tabligh bae, teu koedoe dise¬
boet „tabligh-model" lantaran sarerea
oge, sipating di kaom Moeslim mah,
geus maphoem pisan, naon djeung koe¬
maha anoe diseboet tabligh. Hartina
tabligh nepikeun atawa ngadatangkeun
dawoehan Toehan ka machloekna koe¬
noe djadi oetoesanana.
Dina djaman ajeuna, djaman anoe geus
pada soson2 ngamadjoekeunana Islam,
tabligh teh geus saba lemboer saba de¬
sa, sakoer noe ngarti kana agama sarta
aja bahan kana resep djeung bisa njari¬
ta, geus pada milampah.
Demi anoe sok matak djadi sono ata¬
wa panasaran ka djelema teh nja eta tjara¬
na tabligh, pokpokanana dj. katrangan ka¬
tranganana nja kitoe deui entep seureuh¬
na noe ditjaritakeun. Koe sabab eta gede
leutikna hasilna tabligh goemantoeng
kana kapertjekaanana, kana pamorna noe¬
djadi moebaligh bae¬
Ari sababna noe matak djedjer ieu
tjarita dingaranan „tabligh-model"
nja eta saperkara anoe djadi moebaligh¬
na lain kiai, lain oestadz, tapi Kdj. Ha¬
dji A. A. Wira Natakoesoema. Kadoea
perkara dina katranganana djeung misil¬
misilna loba noe alanjar. Katiloe per¬
kara tjarana tabligh, tjarana narik hate
noe hadir make djalan noe model pisan.
Djaba ti eta tempatna tabligh atoeh deui
soelaja tina noe djadi tali paranti, ieu
mah di pendopo kaboepaten Tjiandjoer.
Sok soemawonna pikeun Moeslimin
Moeslimah Tjiandjoer, sanadjan pikeun
sakoemna kaom Islam oge, tangtoe djadi
ngaboengahkeunana koe tempat ajana
tabligh oge, sabab oerang bisa ngaja¬
kinkeun jen noe ngalinggihan eta pen¬
dopo teh, pohara oesahana pikeun nga¬
madjoekeun agemanana, nepi ka ngadamel
rioengan panerangan agama pikeun abdi2¬
na, babakoena nja eta pikeun anggahota
Boedhi - Kapoetren - Tjiandjoer (B. K. T.)
anoe dipingpin koe Kdj. Dalem Istri
Tjiandjoer. Djaba ti ieu oge rea deui
para djoeragan2 pamegetna anoe ngiring
djoemoengdjoeng kana pangdjeudjeuh¬
keun Kdj. Dalem pameget tina perkara
djihat agamana.
Oerang mah, oerang ngingetkeun kieu
bae, saha2 noe geus oesaha, ihtiar nga¬
madjoekeun noe lian tina perkara agama,


komo atoeh pikeun salirana koe andjeun
mah.
Sanadjan anoe djadi moebalighna tea,
Kdj. Boepati Bandoeng, R. A. A. Hadji
Wira Natakoesoema, tapi mantenna moen¬
doet dianggap sareng diseboet „Hadji
Wira" bae, lain collegana Kdj. Boepa¬
ti Tjiandjoer. Hidji Boepati anoe medar
ajat Qoerän, medar hadits, di¬
barengan koe ngagoear roepa2 dalil tina¬
boekoe2 djeung kitab, teges teu aja ti
baheulana. Roepana teh saoemoer doe¬
nja-Pasoendan atawa sagoemelarna doe¬
nja Indonesia kakara ajeuna pisan dina
taoen Hidjroh 1358 aja boepati anoe
jasa ngaos tjara kiai, nepi ka merenah
pisan lamoen mantenna dibaktian gelaran
„Kangdjeng adjengan Hadji
Bandoeng" teh.
Lain hidji kaboengahan anoe mokaha,
barang kareungen koe sakoer hadirin,
waktoe ngadawoehkeun, jen mantenna
dina sadjero koerang leuwih saboelan
lilana, saban waktoe anoe lowong nga¬
damel rioengan saroepa kitoe, sarta geus
leuwih ti 30 000 Moeslimin ti antara
rahajat Bandoeng anoe ditablighan koe¬
andjeunna.
Hidji rahmat anoe loear biasa pisan
anoe dikoerniakeun koe Goesti s.w.a. ka
Moeslimin Moeslimah kaboepaten Ban¬
doeng, sarehna diboepatian koe hidji
kiai anoe sakitoe rapekanana, djeung sa¬
kitoe djoemoengdjoengna kana ageman.
Lain bae djadi panjalindoengan tina dji¬
hat agamana, tapi dina prakna ngolah
nagara oge, moal soelaja tina hadits noe¬
maksoedna: hidji Moeslim henteu gem¬
bleng imanna, lamoen mikanjaahna ka¬
doeloerna Moeslimin henteu tjara ka di¬
rina pribadi.
Poko anoe dipedar djeung dinasihat¬
keun koe andjeunna dina eta pasamoan
nja eta katauhidan, sarta anoe diheula¬
keun diasongkeun teh roepa2 dalil akal,
anoe ngebrehkeun jen koedoe ajana
Maha Kawasa, koedoe ajana Noe¬
Ngadamel. Sarengsena netelakeun
dalil akal, toeloej njoetatan ajat2 Qoerän
anoe didawoehkeun koe Alloh koe an¬
djeun jen Mantenna pisan, teu aja
deui noe lian noe ngadamel djeung noe¬
ngawasa teh. Henteu doea, henteu
tiloe Anoe Kawasa, Anoe Soe¬
tji, Anoe djoemeneng koe¬
andjeun, djaba ti Mantenna.
Di dieu moal ditataan ajat2 anoe di¬
dipedar koe Kdj. adjengan Hadji, sabab


BULLETIN NAGARA.


NAGARA MEREDIH.
Oelah oenggoet kalindoean.
Gedag kaanginan.
Masing ajem masing tengtrem.
Oelah kabawa koe sakaba-kaba,
kena-kena aja kabar perang.
Moal, moal njoesahkeun ka sa¬
rerea, sabab harga barang-barang,
kaperloean saari-ari, boh dahareun
at, pakeeun tina harga poe Kemis
tanggal 24 Augustus 1939 teu
meunang ditaekkeun.
Dimana leuwih mahal montong
dibeuli sarta koedoe gantjang la¬
por ka politie, tangtoe politie nga¬
toer noe sakoedoena nja eta NGA¬
BESLAG barang-barangna.
Beubeulian, boh dahareun boh
pakeeun, koedoe saperloena tjara
biasa. Dilarang ngaleu¬
wihan ti mistina.
Dina obrolan djeung tjaritaan,
patjoean pisan njarita anoe lain¬
lain (bohong), anoe matak teu
a'man ka nagara; soemawonna
njingsieunan djeung ngareureuwas
ka djelema mah, kabina-bina di¬
larangna koe nagara. Saha-sa¬
ha anoe ngalanggar ieu
larangan, bakal dihoe¬
koem boei panglilana sa¬
taoen, at, hoekoem deng¬
da panggedena f 300.
OELAH POHO, SAREREA!
WASSALAM,
BOEPATI TJIANDJOER.


noe ditoedjoel teh ngan pamanggih sa¬
pandjang eta rioengan bae
Geusan panadjem sakoer noe ditoetoer
koe andjeunna, andjeunna mintonkeun
dangdingan-dangdinganana anoe dihari¬
ringkeun koe hidji boedak awewe tjan¬
dak andjeunna ti Bandoeng. Anoe di¬
palar koe andjeunna nja eta soepaja
beuki kapintjoet hatena anoe ngadangoe.
Demi dangdinganana teh nja eta tapsir¬
tapsirna ajat2 anoe disaoerkeun tadi tea.
Oepami para ahli A. M. ngabandoe¬
ngan, tangtos djol-djol ngaloejoean bae,
jen dina ieu madjallah geus djadi kabi¬
asaan pisan, mindeng ngamoeat nasihat2
agama anoe didangdingkeun. Kieu teh,

ain pameta anoe anjar2, tapi ti baheula
oge, malah di sawareh pilemboeran mah,
ajeuna masih keneh dilalampahkeun poe¬
poedjian memeh salat berdjamaah mag¬
rib atawa isa. Adjengan Hadji Sanoesi
marhoem di Soemedang djeung Pd. Djrg.
Aria Bratadiwidjaja patih Mangoenredja
marhoem loba pisan ngadamel wawatjan2
katauhidan (kabatinan), anoe disebarkeun
ka abdi2 sarta tetela keunana ka noe¬
maratja leuwih seukeut ti batan batjaan
ahoe biasa.
Ngan aja saeutik anoe teu wawoeh
pisan kana sawareh tjepil noe noeng¬
koelan diha eta pasamoan teh, nja eta
rakitanana basa djeung hariringna eta
boedak. Boh bilanganana sora, boh loe¬
joena dangdingan, henteu tjara noe biasa
saari - ari talari karoehoen. leu mah,
djiga2 niron kana atoeran Qoerän(?).
Tjatjakan lamoen dangdinganana tjo¬
tjog pisan djeung anoe biasa sok dipake
ngeurad djeung ngadjiret ati, tada temen
tambahna kabelenggoe.
Tapi sanadjan kitoe, eta tabligh teh
tetep loehoengna, tetep aloesna, tetep
koedoe djadi toeroetaneunana djeung
tetep oerang koedoe noenoehoenna ka¬
Jang Agoeng, sangkan dilobaan anoe tja¬
ra Kdj. Hadji. Amin!


EMOETKEUNEUN:


Koe soson-sosonna sadaja ahli-ahli Al-Moe'min dina ngalakonan amal¬
ma'roef, sakoemaha noe kaoengel dina „Amal ma'roef" tea, adres-adres
kanggo proefnummer, anoe katampi koe djoeroe moedi doegi ka parantos pa¬
toempoek. Nanging sanaos parantos kieu kaajaanana, montong djadi pambengan
kanggo noe teu atjan atanapi noe palaj deui ngadamel amal-ma'roef mah, soe¬
mangga enggal-enggal kintoenkeun bae, sangkan Islam woewoeh-woewoeh hoe¬
roeng mantjoer.
Dina salebet sasih ieu sareng teras saladjengna, proefnummer noe bakal
kasanggakeun teh moal aja lirenna.
Kanggo kaberesan atoeran kalajan toemoet sakoemaha agama, anoe diwa¬
djibkeun ka para Moeslimin, dimana eta proefnummer katampi, sareng disare¬
ngan koe hidajat ti Maha Kawasa, palaj ngersakeun ngaraksa ageman,
ngamadjengkeun ageman, enggal tampi kalajan manah noe islah, kalajan enggal
tjoemponan roepi-roepi kawadjibanana, nja eta „waragadna"
Saoepami eta proefnummer (nomer pertjobian) tea teu papendak sareng
djodona, nja eta noe njandakna (nampina) teu kaleresan sareng hidajat
Goesti Robboel Idjdjati, atanapi margi sanes-sanes, enggal-enggal¬
enggal-enggal paparinkeun deui (poelangkeun). Henteu kedah nganggo diwoe¬
woeh parangko, tjekap oepami diserat dina adresbandna koe:
„RETOUR AFZENDER
Moeng djagi, oelah doegi ka gentjel, margi sakatampina deui, bade diteras¬
keun ka noe teu atjan kenging giliran. Sareng deui oelah ladjeng dielep (andel¬
andeleun).
Kapertjantenan hate, sakalintang boeleudna, jen para ichwan sadaja kantenan
pikengingeun hidajat, sadajana.


Wassalam


OBOR- DJAMAAH.


DJOEROE MOEDI.


Tjoetatan tina sebaran
4. a 2 d
Kintoenan P. T. Pijper noe kaoengel
dina A. M. no. 33.
Ditjoetat sapalihna bae.
(Samboengan A. M. no. 35).


Pepeling.
Lamoen oerang aja kabingoeng dina
oeroesan manasik (kalakoean ibadah ha¬
dji), nanja bae ka Sjech atawa ka Alim
di dinja, soepaja oelah ibadah gaplah
lantaran migawe kalakoean teu make
elmoe.
Roepa-roepa atoeran.
. Lamoen di Mekah aja kaperloean
oeroesan kapoelisian, koedoe ngadeu¬
heus bae ka kantor poelisi di djalan
Hoekoemah gedong Hamidijah.
2. Lamoen manggih kabingoeng ata¬
wa kasoesahan naon bae, koedoe nga¬
deuheus ka kantor 22 4 
kantor Propaganda hadji di djalan Go¬
sasiah (439). Di dinja meunang
badami sagala perkara sarta tangtoe
dioeroeskeun.
3. Di Mekah sagala kaperloean sadia:
kadaharan, pakean, boeboeahan enz: teu
kakoerangan, sanadjan ti lemboer oerang
teu bebekelan naon-naon, lian doeit,
teu aja kasalempang.


4. Harga barang dagangan didjaga
soepaja sedeng hargana.
5. Kantor pos, telegraaf, telepon
ajana di djalan Gosasiah.
6. Roemah sakit di djalan Djijad,
pikeun oerang tatamba menta oebar.
7. Di oenggal-oengal kampoeng aja
kantor poelisi.
8. Centraalkantoor kasangsaraan oe¬
moem di djalan Hoekoemah.
9. Telepon beunang dipake koe sa¬
ha bae, pikeun didjero nagri Mekah
atawa ka loear Mekah, atawa ka saha
bae, majarna aja tariefna disadiakeun,
geus ditetepkeun koe nagara.
Miang ka Arfah.
Dina roekoen hadji teh kaoengel koe¬
doe woekoef di Arfah. Arfah teh dja¬
oehna ti Mekah + 10 km.
Dina tanggal 8 boelan Rajagoeng koe¬
doe niat hadji ti imah teh, bada salat
Lohor, make pakean ihrom.
Pikeun toetoempakan, Sjech oerang,
tangtoe njadiakeun sakahajang oerang.
Engke katoehoeeun djalan, ngaliwat
ka Gedong Radja, manggih deui goe¬
noeng diseboetna Djabal Noer, nja di
dinja ajana goeha Hiro, sasakala Kg Nabi
oeroetna tatapa ibadah ka Pangeran,
basana mimiti meunang wahjoe ti Goesti
Noe Maha Kawasa.
Antara perdjalanan 15 km tepi ka Mina,
hidji lemboer anoe rame oge di dinja


salat Lohor - Asar, Magrib - Isa. Malah
isoekna tanggal 9 Rajagoeng salat Soe¬
boeh di dinja keneh.
Isoek-isoek ti Mina teh indit deui,
bari maratja talbijah djeung tahlil tepi
ka tegal Arfah. Toeloej pasang Chemah
(tenda). Poë eta gawe teh kitoe bae,
matja doela djeung istigfar njoehoenkeun
hampoera Goesti Anoe Moerbawisesa.
Di Arfah teh teu aja naon-naon kadjaba
masdjid tempat woekoef Nabi Agoeng
Rosoeloelloh s.a.w. deukeut pasir anoe
diseboet Djabal Rahmat.
Gawe oerang di dinja ngadoe'a bari
madep Kiblat tepi ka boerit, soeroep
mata poe.
Miang ka Moezdalifah.
Barang geus soeroep panon poe oerang
ti Arfah indit deui ka Moezdalifah, bari
teu petot-petot sieun koe Alloh s.w.t.
Moezdalifah teh tegal keusik bae, teu
aja naon-naon, kadjaba ti masdjid Masj'a¬
ril haram (el ak).
Di dinja mondok penting eta. Isoek2
dikir ngadoe'a naon bae, toeloej moe¬
loengan batoe anoe gedena sagede ka¬
tjang poel, adjang engke maledog Djam¬
rah. Batoe kitoe di Moezdalifah loba
katjida.
Baris disamboeng,
M. a.

WALONAN.
Patarosan Djrg. Lgno. 1435 (dirobah
basana).
I Tafsier ajat:
val de Jo
699


Oerang Islam meunang kawin ka oerang
Jahoedi.
Ari oerang Nasroni anoe karoehoenna
araboes kana eta agama memeh nasach,
nja eta memeh djoemeneng Kg. Nabi
Moehammad s.a.w. saperti oerang naga¬
ra Sjam, Mesir, Habsi, Italie, Griek, enz.
Ari anoe bada nasach saperti oerang
Inggris, Walanda, Menado, enz: eta ka¬
beh kaoengel dina kitab-kitab tarich.
III Ajat naon anoe njabit njarioskeun


noe dihartian: djagat oerang siga tjitjing
padahal leumpang (moentir)
eta jaktos teu aja dina Tafsier Bagowie.
Chozin enz. djeung sakoer2 Tafsier ka¬
rangan Moetagoddimien, da ieu mah
papanggihan anoe ajeuna, singhoreng
eta ajat teh ngandoeng kana ma'na kitoe,
anoe tjotjog djeung boektina elmoe anoe
kapanggih koe noe palinter djaman
ajeuna.
Nja kitoe deui tafsier ajat-ajat anoe
sabangsa eta.
Eta ma'na papanggihan anoe alanjar
teh nerangkeun; jen ma'na Qoerän teh
loeas kabina-bina, ngawengkoe kana pi¬
rang-pirang ma'na tjara noe geus ka¬
panggih koe oelama2 Moetagoddimien,
koe oelama2 ajeuna djeung koe oelama2
djaga, anoe koe noe ajeuna tatjan
kaboeka.


Ac)) ro'd (gelap) djeung se
(listrik)?
DJAWAB.
Ajat:
?
aek djadi soeda
3 tel


A


II Koemaha ngabedakeunana oerang
Jahoedi atawa Nasroni anoe karoehoenna
araboesna kana eta agama memeh
Nasach?
Ajeuna aja keneh?
DJAWAB.
Nganjahokeun eta koedoe ngabanding¬
keun djeung kitab-kitab tarich.
Oerang Jahoedi mah beunang dise¬
boetkeun kabeh bae karoehoenna ara¬
boesna kana eta agama memeh nasach,
karana langka atawa teu aja bae anoe
aboes kana agama Jahoedi bada dohir
Nabi Isa, atawa bada djoemeneng Kg.
Nabi Moehammad s.a.w.
Koe sabab eta peupeuntjitan oerang
Jahoedi mah, moen meuntjitna tinemoe
sjarat eta halal.


Nja Andjeunna anoe ka maraneh
mintonkeun kilat soepaja aja ka¬
sieun djeung kahajang, djeung nga¬
damel mega anoe mendoeng pihoe¬
djaneun; Malaikat Ro'd djeung para
malaikat maratja tasbih djeung tah¬
mid tina sieunna koe Noe Maha
Soetji; ngadamel gelap anoe dibe¬
nerkeun ka saha bae kersa Andjeunna.
leu ajat djaba ti nerangkeun kakawa¬
saan Alloh Ta'ala, mere isjarah ka¬
oerang soepaja oerang daek mikiran hal
eta sing tepi ka aja mangpaatna.
Kadjadian listrik teh taja lian moeng¬
boeahna mikiran kaahengan gelap, kilat
noe kaoengel dina eta ajat tea.
Apan listrik teh kaajaanana kateranga¬
nana, saroea bae djeung katerangan kilat
djeung gelap tea.


Amal Ma'roef.
Anoe diantos-antos sareng diteda ka¬
soegri noe bade ngersakeun kana
„padamelan-sae" kanggo ka¬
madjengan agama koe tjoekang A. M.,
teu aja sanes kadjabi ti maparin adres2
ka adm. ieu s. k., adres noe sakinten
kaerong bakal nampina atanapi bakal
kersa maosna, oepami dikintoenan
proefnummer.
Teras henteuna djadi langganan, eta
mah henteu djadi tanggelan noe ma¬
parin adres2 tea, goemantoeng kana
karidoan manah anoe dihatoeranan
proefnummer bae.
Saoepami sadajana noe sami welas
asih kana serat kabarna, pada kersa¬
ngadjalankeun sakoemaha panoehoen
noe kaoengel di loehoer, asal disarengan
koe takdiring Jang Widi, sageuj teu
enggal2 katingali sareng karaos kama¬
djenganana ieu serat kabar.
Ti samemehna katampi, Directie pa¬
rantos hatoer noehoen ti anggalna.


IV. Dina soerat2 kabar Moestofa Ka¬
mal anjar poepoes. Ari dina boekoe
wedalan Mesir kaoengel Pangandjoer
Moestofa Kamal teh poepoesna ddo. 10
Februari 1908 dipendem di Cairo. Eta
koemaha leresna?
DJAWAB.
Eta kaliroe djenengan.
Noe poepoes di Mesir Pangandjoer
Moestofa Kamil lain Moestofa Kamal.
Ari Moestofa Kamal anoe poepoes
anjar2 ieu mah Pangandjoer Toerki anoe
ka dieuna djenengan Ataturk.
Nja andjeunna anoe ngabela tanah
Toerki tina tangan moesoeh-moesoehna,
tepi ka djadi deui karadjaan merdika,
tapi ieu mah karadjaan ra'jat (republiek)
sarta andjeunna anoe djadi Presidentna
tepi ka poepoesna, saperti anoe disebat¬
keun dina A. M. no. 2 ddo. 9 Januari
1939.
Ajeuna kaloenggoehan Moestofa Ka¬
mal Ataturk teh digentos koe Djenral
Esmat Inonoe.
M. a.


KOROPAK.


Parantos nampi ti:
Djrg. M. O. Sastradinata Lgno. 1542
f 1,60 kanggo kw. III+IV th. '39.
Djrg. T. J. Ariffin Lgno. 3233 f 1—
kanggo kw. III th. '39 sareng f 0,20.
Djrg. Wangsamihardja Lgno. 464 f 0,80
kanggo kw. I th. '39.
Drg. M. O. Karjawinata Lgno. 3070
f 0,80 kanggo Mei t/m Juli '39.
Noe teu moendoet teu diwaler.
Adm. A. M.

— SIGER TENGAH. —
74
Bali) behool van 
Ari noe pangsaena ti antawis roe¬
pi2 perkawis, nja eta siger-tengahna
(pertengahan). (Al hadits).
Sanaos ieu hadits, noedoehkeun jen
dina sagala roepi kedah siger-tengah.
moeng ti antawis kaawonan mah, tetep
koedoe disingkahanana, henteu aja noe¬
kedah siger-tengah.
Patali sareng sipat djalma anoe tara
leupas tina kaloeloepoetan, oerang kedah
atos2 pisan, kedah ngalenjepan ieu tim¬
balan Kdj. Nabi; noe kirang langkoeng
kieu soendana: Pikatjoea moesoeh, ma¬
gneh, tapi oelah geuleuh teuing, bisi
dina hidji waktoe djadi sobat - ma¬
neh. Djeung pikameumeut sahabat
maneh, tapi oelah katjida teuing, bisi
dina hidji waktoe mah, djadi satroe
maneh.


4 September 1939 th. ka VIII.
.................................


Djentre, etjes pisan, ieu Hadits nga¬
gambarkeun doea roepi sipat noe berla¬
wanan, nja eta kasaean sareng kaawonan,
sarta dimana toemiba ka oerang, oerang
koedoe njokot siger-tengah tea (dina
ketjap pikatjoea sareng pikameumeut)
Mikatjoea atawa mikageuleuh ka noe
koedoena dikitoekeun, anoe koedoe si¬
ger-tengah teh.
Ari ka noe teu hak dikitoekeun mah
tetep dilarang sanaos idjid meueusan oge


Misal deui: koret (da), berehan
I), ngamonjah-monjah (n).
Dina ieu 3 kalimat anoe patali sareng
harta-banda ngan sakalimah noe sae,
nja noe tengah tea (berehan).
Kalimah nomer hidji ditjatjad koe aga¬
ma, malah drigama oge sami njatjad,
kalimah noe katiloe, ngamonjah-monjah
teh sipat pibatoereun sjetan.
.. 3
Aan djal berdjaan ol
(DJAN


Timbalan G. Alloh:


, die di djan


B JAN


 dari kali is lekas


Soendana:
Djeung oelah nangkeupkeun leu¬
ngeun maneh kana poendoek maneh
(oelah ngopet), oge oelah diboeka¬
keun tening (oelah ngamonjah-mo¬
njah banda), bisi handjakal.
leu ajat oge miwarang siger tengah
deui bae, oelah ngopet, oelah hamboera
teuing, djadi koedoe sedeng, nja eta na¬
saroepkeunana oelah doegi ka martabat
ngamonjah-monjah tea.
Agama Islam kenging disebatkeun di¬
na sagala roepi didikan ka noe njang¬
kingna, koedoe njokot siger tengah dina
sabagian gede tina roepi2 perkara.
Balik deui kana hal banda, dina na¬
saroepkeunana diparentah pertengahan,
sakoemaha hartosna ajat noe bieu. Atoeh
kahartos pisan ngajakeunana (kasabna)
oge teu meunang tihothat, tjoel kana
ibadah, enz., atawa tjoel ninggalkeun
kadoenjaan (kasab), teu hade deui bae;
nja koedoe siger tengah tea, oelah ka¬
toengkoel teuing.
Sapalih toesoekan2, toedingan2 ti lain
Islam kieu:
Kamoendoeran Islam djeung kaomna
lantaran agamana ngadjaoehkeun
maranehanana tina haliah kadoenjaan.
leu toedingan bohong bolongkotan,
wadoel pamoestoengan, margi soelaja
sareng boektosna didikan Islam.
Oepami si toekang noeding radjin mi¬
kiran bari moekaan babad oemat Islam
baheula (dina zaman karadjaan Bani
Oemajjah sareng Bani Abbas), tangtoe
aja pertanjaan dina hatena: Naon pang
roentag karadjaanana noe sakitoe toha¬
gana, nepi ka oematna oge ragrag tina
poentjak kamoeljaan kana dasar kahi¬
naan ?.?!
Pidjawabeunana moal salah deui, jen
roentagna karadjaan Islam harita djeung
oematna teh, tina sabab: hareup (ngoe¬
dag) teuing kadoenja-branaan,
ngaliwatan wates siger-tengah.


D Dj.


Pangaweroeh-kasehatan.


PASAL NGINOEM KENEH,
Dina A.M. no. 33 ditjarioskeun, wireh
oepami badan oerang kakoerangan teu¬
ing atanapi kalangkoengan teuing koe¬
dzat tjai, eta matak aja kalana ngadja¬
dikeun, panjawat. Nja kitoe deui moen¬
ngaleueut tjai noe panas teuing atawa
tiis teuing, eta matak madorot,
Kahartos deui koe akal, jen moen oe¬
rang nginoem tjai anoe kotor, eta saroea
bae djeung ngaboeskeun kokotor kana
djero beuteung, sarta teroes ngotoran
kana getih, djeung satoeloejna kana sa¬
kabeh bagian anggahota badan.
Moen kokotorna dina tjai noe diinoem
teh bangsa binih panjakit, misalna sa¬
bangsa ratjoen, atanapi koeman2 (bacte¬
riën = Xa), atanapi dzat2 noe man¬


„Raksa Mitra Poetra
Pangoeroes ieu roemah pertoeloe¬
ngan ngaraos kaperloeanana kanggo
ngemoetan ka sadajana para dermawan,
jen ieu badan teh salamina perjogi
nampi hadiah pikeun waragad mali¬
hara anoe rara masakat.
Soemangga diantos !
Kalajan asmana Pangoeroes,
Wira Sendjaja
Voorzitter.


tak njababkeun djadi panjakit, kajaning
barang haseum2 enz, eta saroea bae dj.
ngipoek pabinihan panjakit dina beu¬
teungna, teroes kana getihna djeung
anggahota-anggahotana.
Noe sering kadjadian toer mashoer,
panjawat2 anoe sariatna disababkeun koe¬
lepat nginoem tjai, nja eta: cholera
(kolera), typhus, dysenterie (me¬
djen) enz.
PERJOGINA NGALEUEUT TEH
KOEDOE TJAI NOE BERESIH.
Saoer ahli2 kasehatan: „Teu aja deui
inoeman noe leuwih soheh ti batan tjai
bener noe beresih (zuiver water)." Te¬
gesna tjai moetlak, lain tji enteh,
lain tji kopi. lain arak, lain bier enz,
sarta anoe teu ngandoeng kokotor, ata¬
wa ratjoen, atawa mikroeboen, atawa se¬
djen2 dzat binih panjakit tea.
Nadjan tjai anoe moetlak, saperti tjai
jlaoet, eta teu sae dileueut, sabab ngan¬
doeng dzat roepa2 oejah noe mantak
awon kana peudjit, djeung rea-rea deui
bangsa kitoe.
Oelah sok ngaleuëut tjai solokan ata¬
napi waloengan tempat pamitjeunan ko¬
kotor, atanapi sambarang koelah-samba¬
rang balong bae, enz.
Sae ngaleueut tjai leiding, tjai tina
soemoer bor (artetische put), moen aja
mah; tjai njoesoe (bronwater), tjai solo¬
kan atanapi waloengan noe saberesetna
ti goenoeng sarta teu atjan ngaliwatan
tempat rame, tjai soemoer noe djaoeh
tina tempat noe kalotor sarta ditoeroe¬
ban ti loehoerna, tjai hoedjan meunang
nandean.
Oetamina mah eta tjai teh koedoe di¬
taheur-diasakkeun heula, toeloej disaring
nganggo filter, nja eta soepaja paraeh
koetoe-koetoena, atawa ratjoenna sareng
teu kabawa kokotorna. Moen teu boga
filter, tjai noe kenging naheur teh sae¬
ditamperkeun heula, sina ngendek koko¬
tor-kokotorna, teras disaring nganggo
lamak noe beresih, sakirangna 3 kali
njaringna teh.
Hal ieu sanget meredih ka anoe teu
atjan kitoe, moegi kersa wajahna nga¬
ichtiaran tjai pikeun leueuteun koe di¬
asakkeun heula, teras disaring tea¬
Djoeragan W. S. njanggakeun, moegi
kersa njaroengsoem koe nasihat noe¬
langkoeng djelas kaoelanoen.
Salamna poen
Tohir S. a.

AWAS PENIPOE


Gara2 soesah hidoep, tidak sedikit
orang jang mentjari nafakah dengan dja¬
lan menipoe. Ada jang poera-poera men¬
djadi ahli noedjoem. Penipoe sematjam
ini datang diroemah-roemah orang, jang
dipandang gampang ditipoe. la poera¬
poera melihat radjahnja (oerat tangan
orang jang akan didjadikan korban itoe,
laloe berkata bahwa toean roemah akan
mendjadi orang kaja dan moelja pada
boelan Januari 1940, apabila ia soeka
berichtiar demikian: 1e. kalau oemoer¬
nja 30 tahoen maka ia haroes sidekah
30 X 3½ cent — f 1,05, 2e. pandjang
badannja haroes dioekoer dengan benang,
3e. ia haroes mengambil 17 boetir beras,
2 bidji pakoe dan sehelai sapoetangan,
dimana nama, oemoer enz. ditoe¬
lis dengan hoeroef 'Arab oleh si djoe¬
roe noedjoem palsoe itoe. Adapoen
oeang f 1,05, beras, pakoe dan sapoe¬
tangan itoe haroes diberikan kepada si
djoeroe noedjoem palsoe, oentoek diberi
ganti seboeah azimat jang beroepa batoe
jang berwarna.
Orang jang pertjaja kepada tachajoel
tentoe gampang mendjadi korban.
Ada poela orang jang menipoe dengan
tjara jang modern. la memperlihatkan
seboeah lijst derma kepada toean roemah.
Dengan bahasa jang manis ia menerang¬
kan, bahwa ia dioetoes oleh soeatoe
perkoempoelan oentoek meminta derma¬
goena mendirikan ini dan itoe. Kadang2
ia tida' maloe-maloe menjeboet nama
perkoempoelan jang soenah haroem na¬
manja. Mereka jang beloem faham akan
seloek-beloeknja perkoempoelan, bagai¬
mana tjaranja mengidarkan lijst derma,
nistjaja gampang tertipoe oleh orang jang
berlakoe djahat itoe.
Ada poela seorang penipoe jang poera¬
poera mendjadi orang jang sedang ke¬
habisan oeang dalam perdjalanan. Kalau
ia seorang orang perempoean, maka bi¬
asanja ia mendoekoeng seorang anak
ketjil. Padahal sesoenggoehnja anak itoe
boekanlah anaknja sendiri, melainkan
anak pindjaman, sedang si perempoean
sendiri adalah seorang boenga malam
belaka.
Ada lagi orang jang menipoe dengan
poera-poera mendjadi ahli dagang. Kalau
ia mengakoe pedagang goela2 (suiker¬
goed), maka ia memperlihatkan prijs2
oentoek tiap2 boengkoesan goela2, oem¬
pamanja sadja: ali2 tiroean, wajang, peniti
tiroean, enz. la bilang, bahwa dalam
tiap2 boengkoesan jang dibawa olehnja
itoe terdapat goela2 jang manis dan ber¬
matjam2 prijs, jang amat digemari oleh
anak2 ketjil. Padahal boengkoesan2 itoe
tida berisi apa2, melainkan batoe.
Wahai, saudara2, sekarang kita haroes
awas. Banjak orang jang mendjadi bi¬
ngoeng dan kekoerangan akal, karena
masjarakat jang sedang sakit ini. Dja¬
nganlah kena tertipoe oleh penipoe2 jang
litjin itoe. Djagalah kantong kita!
Wassalam
Isdito.


PAMOERTADAN.
(Samboengan A. M. no. 35).
Demi pamoertadan anoe kadoea nja¬
eta soedjoed kana berhala (tapekong),
kana panonpoe, kana boelan atawa ka¬
hidji machloek, iwal soedjoedna bojo¬
ngan perang soedjoed ka kapir karana
sieun, eta mah teu djadi koepoer, lanta¬
ran waloerat.
Demi anoe katiloe mah katjida reana.
Sawarehna bae: njeboet kapir, njeboet
Jahoedi, njeboet Nasroni (Karesten) ata¬
wa njeboetkeun teu boga agama ka hidji
Moeslim kalawan boga maksoed ngoe¬
poerkeun. Nja kitoe deui ngagoegoejon¬
keun (ngaheureujkeun) kana hidji djene¬
ngan Alloh Ta'ala atawa ngaheureujkeun
kana djangdjiNa rek masihan soerga
atawa kana antjamanana koe naraka,
lantaran henteu pertjaja.
Pendekna mah sagala pangoetjap anoe
ngandoeng harti kana teu mertjaja kana
dawoehan Alloh Ta'ala djeung ngahina¬
keun kana hoekoem2 sjara. Nja kitoe
deui teu mertjaja kana dadamelanana,
eta kabeh kaasoep kana pamoertadan.
Komo deui lamoen teu mertjaja kana
ajana siksaan djeung gandjaran anoe
geus ditangtoekeun koe Mantenna mah.
Perloe pisan oerang ati-ati tina eta
polah anoe matak ngadjadikeun langgeng
dina api naraka, tjara ngaheureujkeun
ajat Qoerän, boh dipake loeloetjon sang¬
kan diseungseurikeun koe batoer, atawa
njoendakeun anoe lain2, sapertos geus
kakoeping aja hidji djalmi noe njoerahan
 (koen fajakoen), padjarkeun
teh „keun pajakeun" bae. Eta tetela
moertadna, karana lain kitoe pisoenda¬
eunana.


KAWADJIBAN KA ANOE MOERTAD.
Wadjib ka anoe geus toemiba kana
moertad koedoe balik deui kana agama
Islam, matja deui sjahadat noe oengelna
2 
s ol doels di S. T. 9 Olde


A
d
Oge wadjib ka pribadina koedoe ngoe¬
dar tina barang anoe geus dipigawe koe
pribadina kalawan koedoe handjakal koe¬
geus migawena kitoe, sarta ngadjam mo¬
al deui2 migawe kitoe.
Kawadjiban ibadah, kajaning solat dj.
lianna anoe aja dina waktoe moertad,
wadjib dikodoanana. Oge koe moertad
teh batal nikahna, tegesna dina waktoe


KANGGO NGALOEASKEUN PAMAN¬
DANGAN, DISAJAGIKEUN KITAB2.


Basa Soenda:
f 0,44
Elmoe Tauhid
Panoetan Agoeng (Kdj. Nabi
Moehamad s.a.w.) f 0,54
f 0,30
Pahlawan2 Islam
f 0,54
Roekoen Islam sareng Hikmatna
Minhadjoel-Abidin ! (aksara Arab) f 0,54
Minhadjoel-Abidin II (idem ) f 0,54
f0,19.
Oesoeloeddin
f 0,22
Bab Poeasa
f 0,54
Bab Solat II
Tashiloel lbaroh 1 & II (aksara
Arab) sadjilid f 0,54
Basa Malajoe:
f 0,54
Doeroesoel Arobijah
f 1,62
Tafsir Barzandji
f0,17
Bab Solat
Kemerdikaan Perempoean
dalam keislaman f 0,30


Tjahja Qurän jang menghilangkan
kegelapan Masih Qadian f 0,44
Parantos dietang ongkos ngintoen.
Adm. A. M.


moertad haram tjampoerna djeung pa¬
madjikan.
Malah lamoen lilana eta moertad sa¬
lilana waktoe idah, dimana rek ngahidji
deui djeung bodjona, wadjib kawin deui.
Nja kitoe deui djalma anoe moertad teh
teu sah kawinna sarta haram ngadahan
daging anoe dipeuntjit koe pribadina; oge¬
teu meunang ngawaris dj. teu meunang
diwaris. Dimana maot oelah disolatan,
oelah dimandian, oelah diboengkoes dj.
oelah dikoeboer di koeboeran para Moes¬
limin noeroetkeun hoekoem Islam.
Mangga sadajana ahli Al-Moe'min oe¬
rang pada ngangkatkeun tangan, njaroe¬
hoenkeun ka Alloh Ta'ala kasehatan
dina agama rawoeh hoesnoel chotimah
(maot mawa iman Islam noe sampoerna).
oals ook al oel
Q. I.


L. S.
Naha para djoeragan istri pameget
parantos oeninga sareng parantos lang¬
ganan 2 serat kabar noe populair di
Priangan-Wetan???


Adres Adm. TAWEKAL
atanapi TOEMBAL
TASIKMALAJA (JAVA).


Oepami teu atjan enggal ngalanggan
sareng ngintoenan artos ti pajoen ka¬
adres di loehoer.
TAWEKAL (basa Malajoe) per¬
boelan f 0,60.


TOEMBAL (basa Soenda) per¬
boelan f 0,60 kanggo di Indonesia.

Sakapeung mah, Aboeja teh sok tjoe¬
meloek dina golboe: „Euhhh..... sok
kilangbara djadi hadji djeung bisa nga¬
dji tjara kiai noe kamari tabligh di pen¬
dopo teh, tjingngng.... atoeh djadi
..... djadi pisantrieun; oelah sagala
loepoet teuing."
Kana djadi hadji, djigana teh katjida
langgir kalieunana, da bongan teu ka¬
impoengan koe kapala radja. Kana
bisa ngadji, ngan oekoer hajangna, da
leos mah ka pasantren atawa ka madra¬
sah, loba gogodana.
Lamoen seng sakabeh djelema tjara
Aboeja, ngan oekoer boga hajang, em¬
boeng ichtiar, roeksak temen alam doe¬
nja teh. Rizki mah tara goebrag toeroen
ti langit, da koedoe disiar. Ilmoe tara
djol-djol torodjol, da koedoe diteangan;
nja kitoe deui, tjepel ibadah oge, moal
laksana lamoen teu dipitoemanan. Demi¬
ichtiar tea di Aboeja mah nihil pisan.
Anoe matak oentoepan Aboeja mah,
sabadana ditasaroepkeun djeung kalang¬
kang, ngan oekoer boga toongan kana
pisantrieun. Soegan kahajang ieu mah
moal bangga2 teuing lamoen diajonan
koe tanaga Aboeja teh.
Ari lakoena pisantrieun tea, nja eta
daek noetoeran ibadah, saoer adjengan
teh; daek ngadengekeun kana nasihat;
daek radjeun tatanja tina bab agama.
Lain pagawean bangga noe kieu mah,
da teu ngahagal tjara noe masantren
atawa sakola; biasa bae noeroetkeun
qaol ilmoe toengtoet doenja
siar. Tapi orokaja, sanadjan ngan oe¬
koer sakitoe oge, dasar Aboeja tea bae,
model boeloe noenggoel, ka tjai oge ari
teu dikoekoeprak koe ninina mah lapoer
....., da karepna teh ngan emboeng
djeung soengkan bae. Tjatjakan lamoen
henteu mindeng diantjam banget koe¬
ninina, meureun beberesih oge lalanta¬
ngan pisan. Demi antjamanana teh: „Pek
bae rasakeun koe manehna, Boeja! La¬
moen nini dideukeutan koe manehna
njingkah, hartina emboeng sakoeroengan
djeung noe hapeuk."
Sadjeroning Aboeja sieun koe eta an¬
tjaman, bari ambek rosa deuih, lantaran
si nini loear biasa dolimna; kapan si
nini teh koe Aboeja geus diborong,
geus dipak, bet make rek nirtja. Boe¬
roek batjin oge, tjarek wiwilanganana,
da ka noe ngaborong, ka anemer, koe¬
doe pasrah soemerah bae.


Gidig bae Aboeja teh ka linggih sae¬
hoena, maksoed rek toemaros, koemaha
ngahoekoemanana ari rabi noe kitoe ta¬
ladjakna.
Sang adjengan kahatoeran dipitaros
koe Aboeja kitoe teh, bari nganasihat
jen ibadah beberesih ngilangkeun hadas
teh, lain bae bergoena pikeun ngadeu¬
heus ka Pangeran, tapi padeukeut djeung
nini-nini noe berseka oge, „kitoe" tan¬
djakanana.
Aboeja ngaboentjelikkeun panon ka¬
adjengan, sarehna asa disangka tara be¬
beresih. Tapi lahirna teh, roepa2 bebe¬
resih teh, aja noe sampoerna, aja noe¬
henteu. Ari beberesih anoe teu apdol
mah, sanadjan tinemoe sarat roekoenna
oge, bisa djadi matak hapeuk, oepa¬
ma teu ngoedag kana kaafdolanana.
Nini-nini anoe tandjakanana tjara noe¬
Aboeja mah, teu aja hoekoemaneunana,
hadena noe aja bae, lantaran noengtoen
kana kahadean, sabab sonona si nini
ka Aboeja oge toenggal ibadah. Malah
aja dongeng kieu dina djaman Cholipah
Baginda Oemar r.a. mah:
„Aja hidji awewe ngadeuheus ka an¬
djeunna, sarta oendjoekan njoehoenkeun
dipasah tikahna, sarehna geus roembak
soeka beak betah ka salakina.
Barang geus kadangoeeun pioendjoek¬
na si awewe teh, toeloej miwarang soe¬
paja salakina tea sina ngadeuheusan.
Gantjangna hikajat, djol si lalaki teh
datang ngadeuheusan. Barang katingali:
badjoena kotor, boeoek ramboeeuk tjara
gardeng, da tjadoe ditjoekoer atawa di¬


polka; pakoelitan belewoek, da mandina
ngan oekoer mandi oraj, koemis, djang¬
got pasolengkrah teu poegoeh ngaroem¬
bajna, hoentoe njadas, da ngan oekoer
kekemoe diboro roekoenna; koekoe rang¬
geteng, da tara dikeureutan (digoenti¬
ngan); tina awakna njeleksek baoe anoe
teu sedep.
Dina manahna Baginda Oemar, meu¬
djeuhna pisan pamadjikanana hajang
ngalapoerkeunana teh. Ti dinja
toeloej miwarang gandekna ngagebeg eta
lalaki, sarta miwarang dipaparin loeng¬
soeran panganggo andjeunna. Sanggeus
tarapti, sarta tjahajana geus tembong
deui, toeloej pamadjikanana disaoer.
Ana gok oge paamprok si akang reu¬
djeung si njai, njoeh-njeh bae pada ari¬
moet. Dipariksa koe Baginda Cholipah:
„Koemaha ajeuna rek keukeuh bae men¬
ta dipasah?" Ari walonna: „Taja pa¬
nginten, ajeuna oge bade direntenan bae."
Geus kitoe mah, toeloej bae baralik."
„Tina ieu hikajat, Aboeja bisa narik mi¬
sil, jen noe laki-rabi teh koedoe pada
baleberesih sangkan djadi pangabetah
awewe reudjeung lalaki. Batinna bebe¬
resih karana Alloh, dohirna karana rabi.
Malah boh di awewe boh di lalaki aloes¬
na mah koedoe sabalikna ti biasa (loe¬
as loeis leos), tapi koedoe di imah loe¬
as loeisna teh, lain keur naktrak sjaiton."
Sanggeus dinasihat kitoe mah, toeloej
bae Aboeja teh ka pasar meuli sisir pinti
djeung rante erlodji koekoedaan, keur
ngaginding ngabibita si nini.


Roeslan ngaroeroeg Polen.
PAMARENTAH POLEN PINDAH KA ROEMENIE.


Nasib Polen.
Saenggeusna peperangan antara Djer¬
man djeung Polen saminggoe lilana,
Roeslan ngajakeun mobilisasi sarta sol¬
dadoe-soldadoena katoet parabot perang¬
na diiang-iangkeun ka tapel wates Roes¬
lan-Polen. Bala rea harita boga tjoeriga
jen moal lila deui oge Roeslan ngaron¬
tok Polen ti toekang. Teu mangkoek ti
harita dina poe Ahad tg. 17 Sept. poe¬
koel 4 soeboeh pradjoerit Kominis teh
geus ngorojok Polen ti toekangeunana.
Meh bareng pisan djeung ditaradjangna
Polen koe Roeslan, di Timoer Djaoeh
Roeslan djeung Djepang njieun perdjang¬
djian soepaja peperangan di tapel wates
Mansjoeko djeung Mongol-Loear dieu¬
reunan.
Noeroetkeun bedja2 mah nasib Polen
teh ajeuna geus pasti, bakal diretjah koe¬
Djerman djeung Roeslan.
Ajeuna balatantara Djerman geus nje¬
kel leuwih ti satengahna nagara Polen.
Pradjoerit Roeslan geus beubeunangan
loba tjatjakan meranganana Polen karek
popoean. Da eta bae geura dina doea
atawa tiloe tempat soldadoe2 Djerman
djeung Roeslan geus parapanggih. Pen¬
dekna Polen teh beuki kasedekkeun,
malahan pamarentah Polen djeung ge¬
geden balatantarana nja kitoe deui pre¬


siden Pelen, martjalek (maarschalk) Po¬
len geus maringgat ka nagara tatanggana,
Roemenie. Djaba ti pamarentah teh deui,
rahajatna djeung soldadoe - soldadoena
oge ngalabring bae ka nagara batoer.
Tapi aja keneh balatantarana noe ma¬
sih ngalawan, sarta oeroet iboe kota
Polen — Warschau — noe ajana di te¬
ngah-tengah Polen nepi ka ajeuna teu
atjan kadjabel keneh, ngan bae geus di¬
tingker koe Djerman. Di eta tempat ka¬
tjida tjampoehna perang; Djerman hajang
boeroe2 ngadjabel, ari oerang Polen di
Warschau kejeng nahan moesoeh.
Di tempat2 noe geus kadjabel koe Djer¬
man aja keneh soldadoe2 Polen noe ma¬
sih ngalawan. Ajeuna koe pradjoerit
Hitler eta restan2 balatantara Polen teh
keur dibasmian.
Naradjangna Roeslan ka Polen teh
tangtoe geus aja badami ti asalna meu¬
reun, sakalian bae djeung njieun per¬
djangdjian „Moal sili roeroeg" tea. Sa¬
enggeus balatantara Djerman dj. Roes¬
lan di kota Brest-Litowsk papanggih,
tjek bedja mah gegeden2 militairna njieun
gempoengan pikeun nangtoekeun ngare¬
tjah Polen.
Tjek gerentesna mah propinsi noe di¬
pikahajang koe Djerman rek diansloes
koe Djerman, demi propinsi2 noe raha¬
jatna bangsa Roes, diansloes koe Roeslan.

Tengah-tengahna Polen noe dieusi 4
18 malioen bangsa Polen bakal dimer¬
dikakeun; eta Polen anjar teh legana
koerang leuwih sapertiloena ti Polen ba¬
heula.
Oepama noeroetkeun perdjangdjian an¬
tara Polen djeung Inggris & Prantjis
mah, nagara2 noe pandeuri teh (Inggris
& Prantjis) koedoe ngadjak perang ka¬
Roeslan, tapi nepi ka ieu karangan ditoelis
teu atjan aja bedja kitoe ngan tjenah
mah Inggris erek protes ka Roeslan.
Medan Koelon & Laoetan.


Ti barang proeng nepi ka ajeuna pe¬
rang antara Djerman djeung Prantjis 6
Inggris di daratan mah teu pati tjampoeh
katjaritakeunana tjara di medan pepera¬
ngan Polen. Komo poe2 ieu kabedja¬
keunana teh rada koerang, noe djadi
lantaranana mah tjenah koe sabab poe¬
na goreng ngan hoedjan bae.
Medan perang di koelon teh pan¬
djangna 64 km, demi roebakna 20 km.
Babakoena mah noe dipake perang teh
liwat wates Djerman. Roepa-roepana
bae eta perang teh bakal tanding, da
itoe ieu sarantosa, itoe ieu ngabogaan
benteng noe sakitoe rongkahna, Da ajeu¬
na oge katjaritakeunana teh ngan dima¬
na Prantjis njedek teuing, Djerman nje¬
redkeun deui moesoehna ka oeroetna,
nja kitoe deui dimana Djerman njedek¬
keun Prantjis, dipoendoerkeun deui koe¬
balatantara Prantjis.
Kapal oedara oge teu pati sakoemaha
digoenakeunana. Teu atjan aja kabedja¬
keunana aja kota2 noe diboman henteu
tjara di Polen, koe lantaran eta tea itoe
ieu pada bisa. Komo ajeuna Djerman
sasatna geus salse di Polen djongdjon
ngajonanana Inggris & Prantjis.
Perang di laoetan noe digedekeun koe¬
Djerman mah kapal2 silem. Gawena eta
kapal2 silem norpedoan kapal2 Inggris
atawa Prantjis. Noe ditorpedoan baba¬
koena kapal barang2 djeung kadaharan
djeung kapal2 perang moesoeh.
Nepi ka ajeuna kapal2 Inggris noe geus
ditorpedoan teh teu woedoe loba oge
aja kana welasna. Malah mangkoekna
mah kapal perang indoengna pisan noe¬
bisa mawa poeloehan kapal oedara, noe¬
ditorpedo teh nepi ka tjaremna. Noe¬
maraotna daekkeun genep ratoes leuwih
tina pradjoerit + 1200. Sabaraha piroe¬
gieunana Inggris; mangkaning hargana
indoeng kapalna mah lain ratoes riboe¬
deui, tapi malioenan, malah aja noe 10
malioen.
Lajarna oge kapal kitoe mah tara dja¬
oeh komo dina moesim perang. Di ba¬
lajarna oge salawasna didjaga, diling¬
koeng koe kapal2 torpedo, kapal noe¬
leutikan meueusan djeung kapal-kapal
oedara.
Noe matak katjida oentoengna keur
Djerman bisa njaremkeun kapal noe sa¬
kitoe tohagana boh tohaga kapalna ata¬
wa pandjagaanana. Da norpedo indoeng
kapal mah langka pisan kabedjakeunana.
Harita keneh oge kapal silem Djerman
noe norpedo teh dikorojok koe kapal2
noe araja di dinja tapi teu atjan tangtoe


naha eta kapal silem teh toeloej tjarem
atawa bisa lolos; tjek bedja Inggris ma¬
kaleboeh eta kapal teh.
Koe lantaran dina kamiliteran man¬
rada hese taloekna Djerman teh, ajeuna
koe Inggris ditarekahan koe djalan per¬
ekonomian, nja eta koe njieun blokkade
tea, ngahalangan barang asoep ka Djer¬
man. Tapi eta djalan teh saajeuna mah
moal pati djitoe koe lantaran Djerman
boga Roeslan. Mangkaning kaboga Roes¬
lan noe sakitoe oeploek aplakna katoe¬
roeg-toeroeg nagara di Balkan oge tang¬
toe bakal ngadjoealan kadaharan ka¬
Djerman da sieuneun bisi dikoemaha
onam koe Djerman, komo saenggeus ka¬
boektian djeung Polen mah.
Padagangan Inggris oge ajeuna djadi
teu aman koe lantaran diarah-arah bae
koe kapal silem Djerman.


MORAWI.


Hitler biantara.


Saenggeus Hitler mariksa pagawean2
soldadoe pangperangan di Polen, andjeun¬
na angkat ka Danzig pikeun ngabagea¬
keun rahajat balik deui ka Djerman-Raja.
Barang Hitler soemping, andjeunna dipa¬
pagkeun koe gegedoeg Nazi di Danzig Al¬
bert Forster. Ti dinja toeloej Hitler ngada¬
mel biantara di hareupeun rahajat Danzig.
Di antarana andjeunna njaoerkeun kieu
„Rahajat Danzig! Lain arandjeun bae
noe atoh teh koe balikna deui Danzig
ka Djerman-Raja, tapi sakoemna rahajat
Djerman oge pada atoh." Teras andjeun¬
na ngabahas ka-teu-adilanana perdjang¬
djian Versailles nepi ka Danzig dipegat¬
keun ti nagara Djerman. Saenggeus Hit¬
ler njarioskeun tina soal Polen, andjeun¬
na njaoerkeun koemaha adilna kahajang
Djerman tina perkara Danzig djeung
Corridor tapi gegeden2 Polen teu daek¬
keun nampa oesoel2 ti Djerman, kalah
ka ngajakeun mobilisasi djeung njieun
kakerasan terhadep bangsa Djerman di
Polen djeung Danzig. Sadjeroning kitoe
ditangtajoengan koe Inggris & Prantjis.
Estoe — saoer Hitler — Polen mah
didjieun pion koe toekang ngasoet pe¬
rang. Djisim koering pertjaja jen moal
datangka aja perang oepama Inggris teu¬
mere garantie. Djerman daek babadamian
djeung Polen, tapi bangsa Polen euweuh
noe datang ka Berlin. Ajeuna koe Polen
dina djero dalapan belas poe karasa.
Sadjeroning djisim koering njieun ieu
biantara di medan Polen balatantara


Djerman geus aja di kota2 noe pangwe¬
anna. Djisim koering nitah ka soldadoe2
soepaja entong ngaboman rahajat ngan
militer bae, tapi ti pihak itoe teu adil.
Ka hareup Djerman oge bakal noeroet¬
keun taladjak moesoeh. Hidji bom bakal
dibales koe lima bom, saoerna.
Lamoen moesoeh ngadjalankeun tala¬
djak noe soelaja djeung atoeran perang,
maranehanana bakal ngarasa.
Ti dinja andjeunna nerangkeun tara¬
djangan Roeslan di Polen. Kapentingan
Djerman & Roeslan di Polen saroea. Koe¬
eta doea nagara geus didjangdjikeun jen
Polen moal boga deui bawahan tjara sa¬
rengsena perang doenja 1914-18.
Djerman teu hajang perang djeung
Inggris & Prantjis, tapi lamoen eta doea
nagara nangtang perang moal datangka
teu dilawan. Masing rek 4, 5, 6, 7 ta¬
oen perangna Djerman moal njerahkeun
diri.
Dina panoengtoengan biantarana Adolf
Hitler njaoerkeun jen Djerman boga pa¬
rabot perang noe teu atjan dipiboga koe¬
saalam doenja, ngan nepi ka ajeuna teu
atjan dipake masih dirasiahkeun.
Sakitoe koerang leuwih biantara Hitler
di Danzig teh. (Morawi).
Djepang djadi paloe
di Asia Wetan?
Koe diajaan reureuh peperangan an¬
tara Djepang djeung Roeslan di tapel
wates Mansjoeko, Mongol Loear, gege¬
den Itali di Rome boga sangka jen Djer¬
man hajang ngagoenakeun Djepang pi¬
keun nakol Inggris & Prantjis di Asia
Wetan. Oepama Inggris & Prantjis, noe¬
katjida gede kapentinganana di Asia
Wetan di-riweuh2 koe Djepang, tangtoe
moal pati djongdjon naradjangna Djer¬
man. Noe matak-kitoe tjek djago2 poli¬
tiek Italie teh - Djerman ngakalan soepaja
Djepang djongdjon njanghareupan Ing¬
gris & Prantjis di Asia Wetan. Pikeun
ngalaksanakeunana euweuh deui kadja¬
ba ti koedoe aman djeung Roeslan. Beu¬
ki katjirina jen Djerman hajang ngaha¬
dekeun Djepang djeung Roeslan, koe¬
ngahatoeranan tjalik djendral Djepang
ka Hitler pikeun babadamian.
Dina waktoe ajeuna babadamian an¬
tara gegeden Djepang djeung Roeslan
di wates Mansjoeko - Mongol Loear ma¬
sih diteroeskeun. Noe dibadamikeun ba¬
bakoena tina oeroesan wates.
Bisa djadi kahareup bakal aja baba¬
damian tina oeroesan politiekna. Malah
geus loba bedja2 noe mawa tjarita jen
aja harepan Djepang djeung Roeslan
njarieun perdjangdjian „Moal sili roe¬
roeg". (Morawi).
Polen rengse.
Dina poe Kemis ddo. 21 September
1939 kapala perang Djerman di Warschau
geus ngawawarkeun jen peperangan di
Polen geus lastari, sarta ti poe ieu pisan


24 September 1939 th. ka VIII.


AL-MOE'MIN No. 36.


pagina 8.


mimiti aja rioengan gede di Moskou
antara Djerman djeung Roeslan pikeun
memeres nagara Polen.
Nja kitoe deui kabedjakeun jen Djer¬
man rek ngiangkeun ka peperangan Koe¬
lon, 3000 kapal oedara.
Soldadoe Polen anoe kabojong ajeuna
aja 50 reboe katoet Djendral2na. Pama¬
rentah Polen geus teu aja di nagarana,
malah aja bedja rek dirawatan koe¬
Frankrijk.
Mi'rodj A. I. I. Tjiandjoer.
Dina wengi Salasa 27 Radjab 1358
meneran 12 September 1939 A. I. I. tja¬
bang Tjiandjoer geus ngajakeun Mi'rodj,
tempatna di sakola Moeawanah. Anoe
saroemping teu woedoe.
Poekoel 8 bada Isa pasamoan diboeka
koe Voorzitter; ngawitan ngaos Qoerän
koe Oestad Mihrob sareng teras
ditafsiran koe Oestad Ali bin Ha¬
san Al-Djoefri
Saparantosna, adjengan Tjiadjag
(R. Sanoesi) dihatoeranan njarios
tina perkawis Isro sareng Mi'rodj.
Djrg. Djajaprawira, ngababar
„Pamandangan Oemoem Mi'rodj“
Djoeroe-saoer panoetoep, adjengan H.
Abdoerohim, oetoesan H. B. A. I. I.,
andjeunna nerangkeun i'tikad Ahli Soen¬
nah Waldjamaah tina perkara Isro sareng
Mi'rodj, nja eta Isro sareng Mi'rodjna
Kdj. Nabi teh kalajan roh sareng djasad,
ahirna adjengan ngadoe'a, koe lantaran
kaom Moeslimin Palestina meunang tjo¬
tjoba, njoehoenkeun ka Noe Maha Soetji,
moegi didjait tjotjoba anoe sakitoe po¬
harana, moegi dibalikkeun sakoemaha
baheula, aja dina kaamanan sareng ka¬
tengtreman.
Poekoel 10.30 pasamoan ditoetoep ka¬
lajan kasalametan. (N.A.).


ANGGITAN LALAKON
NABI SOELAEMAN A. S.
Diringkeskeun tina „Sadjarah Ambija"
basa Malajoe.
(koe: Atmadja).
VIII.
76. Saoer Nabi: „estoe sasar, noe¬
soemembah ka pada mahloek deui, pa¬
non poe seuneu hoeroeng, sabab geus
sah adamna, henteu koedoe dipoen¬
djoeng diagoeng-agoeng, anging Alloh
anoe toenggal, dat laesa kamislihi.
77. Wadjib koe oerang disembah, di¬
poepoendjoeng dipoedja djeung dipoedji,
sabab Alloh Maha Agoeng, anoe nga¬
damel asja, ngahiroepan ngaridjkian
kabeh mahloek, woedjoed Alloh eta moet¬
lak, beda djeung djirim noe lahir".
78. Saoer Nabi Soelaeman: „bener
pisan moenggoeh noe djadi Nabi, kana
perkara noe kitoe, perloe pisan terangna,
sabab eta dianggap koe kami ilmoe,
djadi terang nagri Saba, agamana ma¬
sih kapir.


Madrasahbond Bond.
Bestuursvergadering Madrasah Bond
Buitenzorg, menetapkan keadaannja Exa¬
men pada tiap-tiap tempat:
Tanggal 6 Sjaban, 21 September hari
Kemis di M. B. Rawasentoel, Lemahabang.
Tanggal 7 Sjaban, 22 September hari
Djoemlah di M. B. Djagasatroe, Lemah¬
abang.
Tanggal 8 Sjaban, 23 September hari
Saptoe di M. B. Rawabangkong, Lemah¬
abang.
Tanggal 9 Sjaban, 24 September hari
Minggoe di M. B. Lemahabang.
Tanggal 11 Sjaban, 26 September hari
Selasa di M. B. Tjikao, Poerwakarta.
Tanggal 14 Sjaban, 29 September hari
Djoemlah di M. B. Paroengaleng, Buiten¬
zorg.
Tanggal 15 Sjaban, 30 September hari
Saptoe di M. B. Bendoengan Tjiawi, Bz
Tanggal 16 Sjaban, 1 October hari
Minggoe di M. B. Seuseupan, Tjiawi,
Buitenzorg.
Tanggal 18 Sjaban, 3 October hari
Selasa di M. B. Tjiater Buitenzorg.
Tanggal 19 Sjaban, 4 October hari
Rebo di M. B. Bodjongkemang, Bz.
Tanggal 22/23 Sjaban, 6/7 October
hari Saptoe di M. B. Soekaradja, Bz.
Tanggal 25 Sjaban, 9 October hari
Selasa di M. B. Karangtengah, Bz.
Maroelih ti Europa.
Koe lantaran kaajaan Europa keur sa¬
kieu harenghengna, Kdj. Toemenggoeng
Soenarja, regent Tjiamis, sapoetra garwa
— noeroetkeun bedja s. k. — verlofna
teu diteroeskeun sataoen, sarta dina tg.
wewelasan boelan ieu maroelih deui
noenggangan kapal „Oranje". Dja¬
lanna mapaja basisir Afrika, koe sabab
di Suez-kanaal mah loba teuing pibaha¬


79. Koe sabab eta ajeuna, dosa ma¬
neh dihampoera koe kami, moal toeloes
meunang hoekoem, tapi maneh ajeuna,
koedoe daek ka ditoe deui ngadjoegdjoeg,
mawa soerat ti kaoela, sanggakeun ka¬
radja Boelkis".
80. Enggalna tjaladi miang, mawa
soerat ti Soelaeman Nabi, ka nagri Saba
ngadjoegdjoeg, kotjapkeun enggeus da¬
tang, ka karaton Boelkis noe kalangkoeng
aloes, sagalana tina emas, djeung permata
noe arawis.
81. Ari kaaloesanana, sami sareng
kraton Soeleman Nabi, hoeroeng-herang
moenggah mantjoer, matak serab noe¬
ningal, tjatoer hoedhoed asoep teroes
ka kadatoen, ngaboedjeng ka padjoearan
pangkoeleman poetri Boelkis.
82. Harita Boelkis kasampak, eukeur
tjalik dina kartil rinoekmi, kaget ningali
ka hoedhoed, reh dina pamatoekna, nge¬
gel soerat adresna ka Boelkis ratoe, te¬
ras soerat teh ditjandak, bari diaos sakali
83. Kieu oenggel eta soerat: „Soelae¬
man Radja djeung Nabi deui, djadi, Ro¬
soel Maha Agoeng, taja deui Pangeran,


jaeunana. Sok soemawonna ngalaksana¬
keun zarahna ka Mekah, sanadjan di nag¬
rina oge, taja petana iasa angkat-angka¬
tan djoemadjah nagara2 noe parenting.
Moega2 wiloedjeng dina perdjalananana.


Nja kitoe deui djrg. S. Joedawi¬
nata djago P. G. B. noe dioetoes koe
pakoempoelanana pikeun oedensi ka Mi¬
nister Djadjahan, moelih deui bae, teu
sempet pasiar heula. Ngan bae ari mak¬
soedna ngadeuheus mah koengsi hasil,
sarta, saoedjaring bedja mah, sakoer noe¬
didawoehkeun koe Minister Djadjahan
teh, matak boengah oge.
Koe diawalkeun moelihna ieu oetoesan,
tangtoe bakal iasa mingpin congres P.
G. B. noe bakal diajakeun dina boelan
Poeasa ajeuna, lantaran pisoempingeu¬
nana ka Tg. Prioek dina awal boelan
October.
Samen sakola2 Al-Islamijjah
Al-Islamijjah Tjipanas, Patjet poe Ahad
16 Sjaban.
Al-Islamijjah Kopo, Tjiandjoer poe Sa¬
lasa 18 Sjaban.
Al-Islamijjah Pasekon Patjet poe Rebo
19 Sjaban.
Al-Islamijjah Maleber, Patjet poe Ke¬
mis 20 Sjaban.
Al-Islamijjah Songgom, Tjibeber poe¬
Salasa 25 Sjaban.
Al-Islamijah Sajang, Tjiandjoer poe¬
Djoemaah 21 Sjaban.
Di sadajana oge nganggo wengina.
Oepami anoe dina dinten Ahad tangtos
wengina wengi Senen, enz. (Almoechbir)


anoe wadjib disembah dipoendjoeng¬
poendjoeng, anging Alloh anoe Akbar,
noe ngajoegakeun asjai.
84. Djeung deui ari agama, moeng¬
goeh Alloh ngan Islam noe ditampi, har¬
ti Islam eta noeroet, kana parentah Allah,
ngan sakitoe teu aja deui pihatoer, tan¬
sah neda diwalonan, pertanda soerat
katampi."
85. Teras Ratoe istri Saba, njaoer
mantri anoe katimbang ngarti, dikoem¬
poelkeun di kadatoen, moepakat eusi
soerat, saoer Boelkis: „noe matak sina
karoempoel, ieu koela nampa soerat, ti
Radja Soeleman Nabi.
86. Tah ieu anoe mawana, manoek
hoedhoed torodjogan ka kami, 'na soe¬
rat ieu diseboet, jen Nabi Soelaeman,
djadi radja djeung oetoesan Maha Agoeng,
reudjeung asma Pangeranna, nja eta
Soebhanallohi.
(Samboengeun).


